इमरजेंसी के बाद भी अधिकारियों ने ढाई घंटे बंद रखी बिजली
शहर के जबलपुर नाका पॉलीटेकनिक कॉलेज के पास एक निजी मोबाइल कंपनी का ट्रांसफार्मर बदलने के लिए बिजली विभाग द्वारा ढाई घंटे बिजली बंद कर दी गई। जिससे लोग काफी परेशान रहे। स्थानीय निवासी नीतेश, राकेश ने बताया कि बुधवार की दोपहर 11.30 बजे से 2.30 बजे तक बिजली बंद होने के कारण काफी परेशानी हुई।
उन्होंने बताया कि शासन द्वारा आदेश जारी किया गया है 1 से 30 मार्च तक केवल इमरजेंसी के समय ही बिजली बंद की जाए, लेकिन अधिकारियों द्वारा मनमाने तरीके से बिजली कटौती की गई। इस संबंध में सहायक अभियंता मोतीलाल साहू का कहना है निजी मोबाइल कंपनी का ट्रांसफार्मर दो माह से बंद पड़ा था, जिससे बिजली बंद करना पड़ी। दिन में कटौती करने से कोई दिक्कत नहीं है।
hin_Deva hin_Deva hin_Deva